Document ID: 32010R0567

ΚΑΝΟΝΙΣΜΌΣ (ΕΕ) αριθ. 567/2010 ΤΟΥ ΣΥΜΒΟΥΛΊΟΥ
της 29ης Ιουνίου 2010
για την τροποποίηση του κανονισμού (ΕΚ) αριθ. 329/2007 για την επιβολή περιοριστικών μέτρων κατά της Λαϊκής Δημοκρατίας της Κορέας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
συνθήκη για τη λειτουργία της Ευρωπαϊκής Ένωσης, και ιδίως το άρθρο 215 παράγραφος 1,
την κοινή θέση 2006/795/ΚΕΠΠΑ της 20ής Νοεμβρίου 2006 σχετικά με περιοριστικά μέτρα κατά της Λαϊκής Δημοκρατίας της Κορέας (1),
την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Επιτροπής,
Εκτιμώντας τα ακόλουθα:
(1)
Σύμφωνα με την κοινή θέση 2006/795/ΚΕΠΠΑ, ο κανονισμός (ΕΚ) αριθ. 329/2007 (2) περιορίζει, ειδικότερα, την προμήθεια, πώληση, μεταφορά ή εξαγωγή στη Λαϊκή Δημοκρατία της Κορέας (καλούμενη στο εξής «Βόρεια Κορέα») ορισμένων αντικειμένων, υλικών, εξοπλισμού, αγαθών και τεχνολογιών, πέραν εκείνων που είχαν καθοριστεί από το Συμβούλιο Ασφαλείας των ΗΕ ή την Επιτροπή Κυρώσεων, τα οποία θα μπορούσαν να συμβάλουν σε προγράμματα της Βόρειας Κορέας σχετικά με πυρηνικές δοκιμές, με άλλα όπλα μαζικής καταστροφής ή με βαλλιστικούς πυραύλους.
(2)
Τα εν λόγω είδη απαριθμούνται στο παράρτημα Ια του κανονισμού (ΕΚ) αριθ. 329/2007 και πρέπει να αναθεωρηθούν για να διατηρηθεί η αποτελεσματικότητά τους.
(3)
Ως εκ τούτου, ο κανονισμός (ΕΚ) αριθ. 329/2007 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 329/2007 τροποποιείται ως εξής:
Το παράρτημα Ια του κανονισμού (ΕΚ) αριθ. 329/2007 αντικαθίσταται με το κείμενο που καθορίζεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λoυξεμβoύργο, 29 Ιουνίου 2010.

Labels: 2
1
5
7
3
12
18